Էդդարդ Սթարք

Էդդարդ «Նեդ» Սթարք, ամերիկացի գրող - ֆանտաստ Ջորջ Մարտինի «Սառույցի և կրակի երգ» վեպի առաջին մասի գլխավոր հերոսներից մեկը։ «Գահերի խաղը» հեռուստասերիալի առաջին եթերաշրջանում Նեդ Սթարքը գլխավոր հերոսներից մեկն է, իսկ վեցերորդ և յոթերորդ եթերաշրջաններում երկրորդական հերոսներից է։


== Կենսագրություն ==


=== Մինչև իրադարձությունների սկիզբը ===
8 տարեկանից Նեդը դաստիարակվում էր Ջոն Արենի մոտ Ռոբերտ Բարատեոնի հետ Արծվի Բնում։ Իր հոր և եղբոր՝ Բրանդոն Սթարքի մահից հետո միցավ Թարգարիենների դեմ ապստամբությանը։ Եղբոր՝ Բրանդոն Սթարքի մահից հետո ամուսնանում է Քեյթլին Թալլիի հետ։ Աջակցեց Ռոբերտ Բարաթեոնին, որպեսզի վերջինս դառնա թագավոր և Լորդի կարգավիճակով վերադարձավ Վինթերֆելլ Ջոն Սնոուի հետ, որին ներկայացրեց որպես իր արտամուսնական որդի։ Մասնակցեց Բեյլոն Գրեյջոյի դեմ ապստամբությանը և գերի վերցրեց նրա որդուն՝ Թեոն Գրեյջոյին։ 15 տարի եղել է Վինթերֆելլի Լորդ և երբեք չի հեռացել Հյուսիսից։


=== Արտաքին տեսք ===
Երկար շագանակագույն մազեր, նա 35 տարեկան էր, սակայն ավելի մեծ էր երևում, Լորդի մոխրագույն աչքերն այժմ մռայլ էին։


=== Գահերի Խաղը ===
Հեռուստասերիալի սկզբում նա Ջոն Արրենի մահի և թագավոր՝ Ռոբերտ Բարաթեոնի Վինթերֆելլ ժամանման մասին լուր է ստանում։ Թագավորն առաջարկում է Նեդին, որպեսզի վերջինս դառնա նրա աջ ձեռքը և ամուսնացնի իր դստերը` Սանսային իր որդու` Ջոֆրիի հետ։ Այնուհետև Լիզա Արրենի նամակից իմանում է, որ Ջոն Արրենին սպանել են Լանիսթերները։ Ճանապարհվում է Թագավորական Նստավայր իր հետ տանելով Սանսային և Արյային:Թագավորական Նստավայրում գործի է անցնում և իմանում, որ գանձարանը սննկացված է և ունի մեծ պարտքեր։ Ջոն Արրենի մահվան հետաքննության ժամանակ հասկանում է, որ Ջոն Արրենը և Ստանիս Բարաթեոնը փնտրում էին Ռոբերտ Բարաթեոնի բաստարդներին։ Գիշերային պահակախմբի եղբայրներից մեկից իմանում է, որ Քեյթլինն առևանգել է Թիրիոն Լանիսթերին։ Դեյներիս Թարգարիենի մահվան կազմակերպման համար հրավիրված ժողովում Նեդը դեմ է լինում որոշմանը և հեռանում է իր աշխատանքից։ Նա այցելում է Ռոբերտի արտամուսնական դստերը` Բարրուին։ Վերադառնալուց հայտնվում է Ջեյմե Լանիսթերի դարանի մեջ, որը ուզում էր վրեժ առնել Թիրիոնի համար։ Արդյունքում Նեդը վերք է ստանում։ Ռոբերտը Նեդին խնդրում է վերադառնալ ծառայության։ Դստրերի վեճի ժամանակ, որտեղ Սանսան ասում է, որ Ջոֆրին ընդհանրապես նման չէ իր հորը, էդդարդը հասկանում է, թե ինչու էին Ջոն Արրենին հետաքրքրում Ռոբերտի բաստարդները։ Հասկանում է, որ Ռոբերտի երեք երեխաններն իրականում Ջեյմեի և Սերսիի երեխաններն են։ Էդդարդն այդ մասին պատմում է Սերսիին և ժամանակ է տալիս, որ վերջինս իր երեխանների հետ փաախչի։ Այդ ընթացքում Սերսին կազմակերպում է Ռոբերտի մահը և գնում քաղաքային պահակախումբը։ 
Ռոբերտն Էդդարդին նշանակում է պահապան - լորդ, մինչև նրա որդին հասունանա։ Հրամանագրում Նեդը «իմ որդին» փոխում է «իմ ժառանգորդ» բառով։ Փեթիր Բեյլիշն առաջարկում է նրան գահին նստեցնել Ջոֆֆրիին և դառնալ գահապահ։ Սակայն Նեդը որոշում է օգնել Ստանիս Բարաթեոնին դառնալ թագավոր։ Բեյլիշն խոստանում է նրան քաղաքային պահակախմբի աջակցությունը, բայց թագավորի մահից հետո դավաճանում է նրան։ Էդդարդն ձերբակալվում է դավաճանության համար։ Նրան առաջարկում են տարագրում դեպի Պատը բոլոր մեղադրանքների մերժման դիմաց, ինչին նա համաձայնվում է։ Սակայն Ջոֆֆրի Բարաթեոնի հրամանով նրան գլխատում են։


=== Արքաների պատերազմ ===
Թիրիոն Լանիսթերը հրամայում է Նեդ Սթարքի գլուխը և ոսկորներն ուղարկել Ռիվերան։ Քեյթլինն իր ամուսնու մնացորդներն ուղղարկում է Վինթերֆելլ, սակայն պահակախումբը անհետանում է։ Չնայած նրան, որ գրքում Նեդ Սթարքի մահը համարվում է ամենակարևոր շրջադարձներից մեկը, ԱՄՆ-ում դա լավ չընդունվեց, քանի որ ԱՄՆ-ում ընդուված չէ այդքան շուտ սերիալի գլխավոր հերոսներից մեկին սպանել։ Երբ պրես-կոնֆերանսի ժամանակ Շոն Բինին հարցրեցին սրա մասին, վերջինս պատասխանեց, որպեսզի հանդիսատեսը իր բողոքներն ուղղարկի Ջորջ Մարտինին։


=== Պար վիշապների հետ ===
Երբ Բրանը սովորում էր հնատես դառնալու արվեստին, նա տեսիլք է տեսնում, որտեղ իր հայրը՝ Նեդ Սթարքն աղաչում էր իր կնոջը՝ Քեյթլինին, որպեսզի վերջինս թույլատրի Ջոնին մեծանալ Ռոբի հետ, որպես եղբայրներ։


== Էկրանավորում ==
Էդդարդ Սթարքի դերը սերիալում խաղացել է Շոն Բինը


=== Առաջին եթերաշրջան ===
Հայտնվում է 1-9 սերիաներում, իսկ 10-րդ սերիայում օգտագործվում է միայն նրա կորպարանքը։


=== Երրորդ եթերաշրջանում ===
2-րդ սերիայում Բրանի տեսիլքում կարելի է լսել նրա ձայնը։


=== Չորրորդ եթերաշրջան ===
2-րդ սերիայում հայտվում է Բրանի տեսիլքում։(Ֆլեշբեք)


=== Վեցերորդ եթերաշրջան ===
6-րդ սերիայում Բրանը տեսավ իր հոր մահը։
2-րդ և 5-րդ սերիաների ֆլեշբեքներում Նեդի (12 տարեկան) դերը կատարեց երիտասարդ ՍեբասթյՆ Քրոֆթը։ 3-րդ, 6-րդ և10-րդ սերիաների ֆլեշբեքներում Նեդի (21 տարեկան) դերը կատարեց դերասան Ռոբերտ Արամայոն։
6-րդ եթերաշրջանի սկզբում Բրանի տեսիլքներում Նեդը հայտնվում է 12 տարեկան հասակում Լիանայի, Բենջենի և Հոդորի , ինչպես նաև երիտասարդ Նենի և Ռոդրիկ Քասելեմի հետ։ Նաև նա հայտվում է 23 տարեկանում, երբ Էդդարդը իր մի քանի դրոշակիրների հետ մեկնում է փրկելու իր քրոջը՝ Լիանային, ով գտնվում էր Երջանկության Աշտարակում։
Էրթուր Դեյնի և Հերոլդ Հայթաուերի հետ կռվի ժամանակ կորցնում է գրեթե բոլոր զինվորների և անգամ չեզոքացվում է Դեյնի կողմից, սակայն փրկվում է Հոուլենդ Ռիդի կողմից և կռվից հետո մտնում է Երջանկության Աշտարակ։ 5-րդ սերիայում Արծվի Բույն մեկնելուց առաջ նա հաջողություն է հայտնում իր հոր և եղբոր հետ։ 10-րդ սերիայում Բրանն տեսնում է իր հորը Լիանա Սթարքի հետ, ով արդեն մահանում էր և հասկանում է, որ Ջոնը Նեդի արտամուսնական որդին չէ այլ Ռեյգարի և Լիանայի օրինական որդին և Յոթ Թագավորությունների օրինական արքան։


== Ծանոթագրություններ ==